# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2022. január 26-i ülésére)

**TÁRGY: TULAJDONOSI HATÁSKÖRÖK GYAKORLÁSA A KŐRÖSSZOLG NONPROFIT KFT. -NÉL**

A 100 %-ban Kiskőrös Város Önkormányzata tulajdonát képező KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság (továbbiakban: Kőrösszolg Nonprofit Kft.) tulajdonosi jogait a Képviselő-testület gyakorolja. A Polgári Törvénykönyvről 2013. évi V. törvény (továbbiakban: Ptk.) 3:109. § (1) bekezdésének rendelkezése értelmében a gazdasági társaság tagjainak döntéshozó szerve a legfőbb szerv. Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. Ptk. 3:109. § (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése kimondja, hogy a köztulajdonban álló gazdasági társaságnál felügyelőbizottság létrehozása kötelező; 4. § (1c) szerint a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Kőrösszolg Nonprofit Kft könyvvizsgálati feladatait ellátó Szabó Márta könyvvizsgálói megbízatása 2021. december 31. napján lejárt. A 2022. február 1. napjától kezdődő időszakban a Kőrösszolg Nonprofit Kft. könyvvizsgálati feladatait az ügyvezető javaslata alapján – a felügyelőbizottság egyetértésével – 2023. december 31. napjáig ismételten Szabó Márta egyéni vállalkozó látná el. A könyvvizsgáló díjazása évi 400.000 Ft + Áfa.

A fentiek miatt a Kőrösszolg Nonprofit Kft alapító okiratának módosítása szükséges, az alapító okiratot módosító okiratot a határozat-tervezet 1. sz. melléklete tartalmazza, a módosításokkal egységes szerkezetbe foglalt alapító okiratot a határozat-tervezet 2. sz. melléklete tartalmazza.

A Felügyelő Bizottság a napirendi pontot várhatóan 2022. január 25. napján tárgyalja.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

1. **Kiskőrös, 2022. január 18.**
2. **Domonyi László s.k.,**
3. **polgármester**

**HATÁROZAT-TERVEZET**

A Képviselő-testület

1. megválasztja Szabó Márta egyéni vállalkozót (címe: 6200 Kiskőrös, Petőfi tér 9., könyvvizsgálói engedély kamarai azonosító száma: 006678) a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft. könyvvizsgálójának 2022. február 01. napjától 2023. december 31. napjáig határozott időtartamra. A könyvvizsgáló díjazását évi 400 000,-Ft + ÁFA összegben állapítja meg.
2. egyetért azzal, hogy a gazdasági társaság alapító okirata a határozat 1. melléklete szerinti tartalommal módosításra kerül.

1. felhatalmazza a Polgármestert az alapító okiratot módosító okirat és a - határozat 2. mellékletét képező - módosításokkal egységes szerkezetbe foglalt alapító okirat aláírására és felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

**Felelős:** polgármester

 ügyvezető

**Határidő:** értelemszerűen